  Майя Бывальцева Та ар кутсконысен «Удмуртия» издательство удмурт кылын 24 книгаос поттӥз. Элькун тӧро дорын аппарат кенешонын со сярысь ивортӥз печатья, но калыке ивортодэт вӧлмытонъя агентстволэн кивалтӥсез Алексей Воронцов. Оглом издательствоын 40 выль книгаос потӥзы, соослэн валче тиражзы 35 сюрс экземпляр. «Удмуртилэн тӧроез Александр Васильевич Соловьёв юрттэмен удыслы тросгес висъямын, озьы поттэм книгаослэн лыдзы берло дыре йылӥз. 2014-тӥ арын 50 книгаос поттэмын вал ке, 2015-тӥ арын — 68», — пусйиз Воронцов. Со сяна, издательствоын Дышетонъя федерал кун кабесъёслы тупась выль учебникъёсты поттон азьланьтӥське. Таяз арын гинэ 5 сыӵе учебникъёс кылдӥзы. Тросэз соос кулэ эскеронъёсты ортчизы ни, мукетъёссэ эскеро на. Тегъёс: Мерлык Дышетон Удмуртия удмурткыл книгаос  